ભાષા અને સંસ્કૃત્તિ અને પરંપરાના મામલે કેનેડામાં પણ રાજ્યોરાજ્યો વચ્ચે ખેંચતાણ ચાલે છે તેની આપણને આમ નવાઈ લાગે. પણ લાગવી ના જોઈએ, કેમ કે ભાષાના નામે, રાજ્યોની પોતપોતાની અસ્મિતાના નામે આપણે ભારતમાં લડ્યા જ કરતાં હોઈએ છીએ. એક બીજા વિશે કટાક્ષો પણ કર્યા કરતા હોઈએ છીએ. આજકાલ બેન્કોને અબજો રૂપિયામાં લૂંટી લેવામાં આવી છે એટલે મજાકો થતી હોય છે કે ગુજરાતીઓ ચારે બાજુથી દેશને લૂંટી રહ્યાં છે. વડાપ્રધાન પણ ગુજરાતી, આરબીઆઇના વડા પણ ગુજરાતી, સૌથી મોટા ઉદ્યોગપતિઓ પણ ગુજરાતી, બેન્કો લૂંટી જનારા પણ ગુજરાતી.